《蝶恋花 怀春》
清代·吴琪

澹月溶溶花映绿。琴底离愁，叶落相思曲。频整罗裳檀钮束。

碧纱明灭红膏烛。

玉漏声声催夜促。斗帐莲钩，半挂鸾绡幅。倚枕梦成风晓触。

翠屏斜景窗前竹。

作者简介：江苏长洲人，字蕊仙，号佛眉。管勋妻。工诗画，尤长于词。夫卒于官，遂出家为尼，名上鉴，号辉宗。曾与周琼合著《比玉新声集》，另有《锁香庵词》。